
 అవతారవతరాతీతా నాగత్ వర్తమానాని దర్శయ దర్సీయ మమ
 
 భవిష్యం కథయ హ్రీం కర్ణపిశాచిని స్వాహా!!
 
 ఆ మంత్ర పఠనానికి దిక్కులు దద్దరిల్లిపోయాయి. శూన్యంలో కదలాడుతున్న నీడలు క్షణమాత్రంలో కనుమరుగైపోయాయి.
 
 ఏదో అదృశ్యశక్తి తోడ్కొని పోతున్నట్లు అప్పటిదాకా స్వైరవిహారం చేసిన హోరు క్రమక్రమంగా తగ్గిపోయింది. శ్మశాన నిశ్శబ్దం! జీవుల ఆఖరి మజిలీ అయిన శ్మశానంలోనే శ్మశాన నిశ్శబ్దం మనుషుల్ని భయ భ్రాంతులకు, చిత్తభ్రమలకూ గురిచేసే నిశ్శబ్దం విస్ఫోటనానికి ముందున్న ప్రశాంతత. తాంత్రికుడు ఎటూ కదలక కూర్చున్నాడు.
 
 క్షణాలు నిముషాలవుతున్నాయి. ఆకాశం నల్లని మేలిముసుగు కప్పుకున్నట్టుంది. తారలు, చంద్రుడు కానరాని లోకాలకు తరలిపోయి నట్లుంది బోసిపోయిన దీవి అదే సమయంలో మళ్ళీ హోరు మొదలైంది. దక్షిణంవైపు నుంచి, క్రమక్రమంగా దగ్గరై తాంత్రికుడి చుట్టూ తిరుగుతోంది. చెవి వొగ్గి వింటున్నట్లు ఒకవైపు వంగి తలాడించాడతను.
 
 మరుక్షణం లేచి నించున్నాడు. గాలి హోరు దక్షిణం వైపు నుంచి సద్దుమణిగిపోయింది. క్షణంలో వాతావరణం మామూలుగా అయిపోయింది. చరాలు చలించాయి. పక్షులు కువకువలాడాయి. తాంత్రికుడి నైరుతి దిక్కుగా సాగిపోయాడు.
 
                            * * * * *
 
 మహదేవ్ కెందుకో ఆ రాత్రి నిద్రపట్టడం లేదు! మనసు గోదావారి అలలపై ఊయలూగుతున్న భావన ఖాళీపాత్రలో జీవన మధువు నిండిపోయి ఒక్కసారిగా ఉక్కిరిబిక్కిరి చేసే ఆనందం.
 
 కిటికీ సందులోంచి వెన్నెల ఆబగా వచ్చి చెవిలో గుసగుస లాడుతున్న తలంపు. తనువులోని అణువణువూ హిమబిందువుల్ని స్పృశించి నాట్యమాడే మయూరంలా నర్తిస్తున్న అనుభూతి!
 
 అధరాలు యిది అని చెప్పలేని ఆనంద సంకేతాలై దరహాస రేఖల్ని చిందిస్తున్న వేళ! హిమవర్షంలో తడిసి ముద్దయిన జంట కపోతాలు గుబురుకొమ్మల సందుల్లో పక్క పక్కనే ఒకదానికొకటి ఒత్తుకుని శరీరాల్ని నులివెచ్చగా మలుచుకుంటున్న అపురూప దృశ్యం. కలకాని ఇలలోనే కళ్ళెదుట కన్పిస్తూ కవ్విస్తున్నట్లుంది.
 
 "ఏమైందీ రోజు తనకి? ఎందుకింతగా మనసు స్పందిస్తోంది" అనుకున్నాడతను.
 
 అప్పుడు గుర్తొచ్చిందా.... కాదు కాదు.... మరచిపోతే కదా గుర్తు రావటానికి.... ఈ భావాలన్నింటికీ కారణం మనస్విని త్వరలో తన అర్ధభాగం కాబోతుందన్న ఒకే ఒక విషయానికి తన మనసు రాగరంజితమై సుస్వరాల్ని పలికిస్తోంది.
 
 కిటికీలోంచి బయటకు చూశాడతను. నీలాకాశం అతనివంకే అసూయగా చూస్తున్నట్లుంది. మనస్వినిలాంటి అందాలరాసిని పొందబోతున్న అతన్ని చూసి నీలాకాశమే కాదు... ముల్లోకాల్లోని పురుషులు సైతం అసూయ చెందకేం చేస్తారు?
 
 తననే చూస్తున్న మహదేవ్ చూపులతో చూపులు కలిపి ఏదో వస్తున్నట్టు శశాంకుడు మబ్బులమాటుకు ఒదిగిపోయాడు. తారలు వెలుగుతూ, ఆరుతూ అతనికి అభినందన సంకేతాలు పంపుతున్నాయి.
 
 పిల్ల తెమ్మర నైట్ క్వీన్ పరిమళాల్ని మోసుకొచ్చి అడ్వాన్స్ గ్రీటింగ్స్ అందజేస్తోంది. గాలికి కదలాడిన కొబ్బరాకు శుభాభివందనలందజేస్తోంది. మహదేవ్ కి మనస్విని పరిచయమైన వైనం గుర్తుకొచ్చింది.
 
 'ఆరోజు తను జూబ్లీహిల్స్ వైపు బైకుమీద వెళుతున్నాడు. జనం ఎవరి హడావిడిలో వాళ్ళు మూడో ప్రపంచయుద్ధం ముంచుకొచ్చినట్లు ఉరుకులు పరుగులతో జీవన సమరంలో ఈదులాడుతున్నారు. ఈ మనుషులకెందుకంత యాతన? ఎప్పుడూ కొంపలంటుకు పోయినట్టు ప్రవర్తిస్తారు?
 
 వీళ్ళలో ఎంతమంది మంచుతెరల బద్దకాన్ని వదిల్చి, ఉదయించే సూర్యుడ్ని చూసుంటారు? ఉహూ..... ఎవరూ చూసుండరు.... పోనీ సంజకెంజాయ వర్ణంలో మరునాడు మరింత ఉత్సాహాన్ని నింపుకు రావటానికి పడమర కొండల్లోకి జాలువారే సూర్యాస్తమయాన్ని చూసుంటారా? అదీ అనుమానమే.
 
 డబ్బు సంపాదన ధ్యేయంగా గొడ్డుల్లా ఓవర్ టైమ్ లు, సైడ్ బిజినెస్సులూ, చేస్తూ ఆదమరిచిపోయి గుర్రుపెడుతూ ప్రభాతవేళల పక్షుల కిలకిలరావాలూ, ఉషోదయాలూ చూడరు.
 
 ఫెళఫెళలాడే నోట్లకట్టలు కళ్ళముందు ఊహించుకుంటూ సాయం సంధ్య వేళల్లో మబ్బులకు హారాలై ఆహారాన్వేషణ ముగించుకుని తమ గూళ్ళకు చేరుకునే పక్షుల్నీ, సూర్యాస్తమయాన్నీ చూడరు.
 
 వీళ్ళకి జీవితంలో తామేం కోల్పోతున్నారో తెలియదు. పోనీ తెలియ చెబితే విన్పించుకుంటారా? అదీ లేదు' అనుకుంటూ మెల్లగా బైక్ మీద వెళుతుంటే నల్లని తారురోడ్డుమీద దర్శనమిచ్చింది అందంగా, పొందిగ్గా వున్న గులాబీ వర్ణపు లేడీస్ పర్స్!
 
 అతను బైక్ ఆపి దాన్ని అందుకుని జిప్ తీసి చూశాడు. కొన్ని వందరూపాయలు నోట్లూ, పదులు, అయిదులూ, కొంత చిల్లర. దాంతో పాటే కొన్ని విజిటింగ్ కార్డ్స్, బస్సు పాస్! తను బస్ పాస్ తెరచి చూశాడు. అందులోని ఫోటో చూసి తన హృదయం ఒక్కక్షణం ఆగి తిరిగి కొట్టుకోసాగింది.
 
 వివరాల కోసం చూశాడతను. ఆమె పేరు మనస్విని అనీ, ఉమెన్స్ హాస్టల్ లో వుంటుందని తెలిసింది. వెంటనే బైక్ స్టార్ట్ చేసి అడ్రసులో వున్న హాస్టల్ చేరుకున్నాడు.
 
 "కౌన్ చాహియే?" గూర్కా అడిగాడు. అతనికో యాభై ఏళ్ళుంటాయి.
 
 "మనస్విని" బదులిచ్చాడతను. "తోడీ సమయ్ మే ఆసీస్ సే ఆయేగి. ఆప్ కౌన్ హై?" సీరియస్ గా అడిగాడు.
 
 'తనకామె పర్స్, బస్ పాస్ దొరికాయని చెబితే అవి తీసుకుని తానందజేస్తానంటాడితను. అందులో డబ్బు గోల్ మాల్ చేసే అవకాశం వుంది. అదీగాకుండా ఇంత అందాల భరిణను చూడకుండా ఈ వెధవ చేతికి పర్సిచ్చి వెళ్ళిపోతే ఎలా? తనామెను చూడాలి.... తప్పకుండా చూడాలి' అనుకుని-
 
 "మై ఉన్ కీ కజిన్ హుఁ..." అని బదులిచ్చాడు.

 avataaravataraatiitaa nagat vartamaanaani darsaya darseeya mama
 
 bhavishyam kathaya hreem karnapisaachini swaha!!
 
 aa mantra pathanaaniki dikkulu daddarillipoyayi. shoonyamlo kadalaadutunna needalu kshanamaatramlo kanumarugaipoyayi.
 
 edho adrushyasakti todkoni pothunnatlu appatidaka swairavihaaram chesina horu kramakramangaa taggipoyindi. shmasaana nissabdam! jeevula akhari majili ayina shmasaanamlone shmasaana nissabdam manushulni bhaya bhraantulaku, chittabhramalakuu gurichese nissabdam visphotananiki mundunna prasaantata. taantrikudu etuu kadalaka kuurchunnaadu.
 
 kshanaalu nimushaalavutunnaayi. aakaasam nallani melimusugu kappukunnattundi. taaralu, chandrudu kaanaraani lokalaku taralipoyi natlundi bosipoyina deevi adhe samayamlo mallee horu modalaindi. dakshinamvaipu nunchi, kramakramangaa daggarai taantrikudi chuttu tirugutondi. chevi voggi vintunnatlu okavaipu vangi talaadinchaadatanu.
 
 marukshanam lechi ninchunnaadu. gaali horu dakshinam vaipu nunchi saddumanigipoyindi. kshanamlo vaataavaranam maamuulugaa ayipoyindi. charalu chalinchaayi. pakshulu kuvakuvaladayi. taantrikudi nairuti dikkugaa saagipoyaadu.
 
                            * * * * *
 
 mahadev kenduko aa raatri nidrapattadam ledu! manasu godavari alalapai ooyaluugutunna bhavana khaaliipaatralo jeevana madhuvu nindipoyi okkasariga ukkiribikkiri chese aanandam.
 
 kitiki sandulonchi vennela aabagaa vachi chevilo gusagusa laadutunna talampu. tanuvuloni anuvanuvuu himabinduvulni sprusinchi natyamade mayuramla nartistunna anubhooti!
 
 adharaalu yidi ani cheppaleni aananda sanketalai darahasa rekhalni chindistunna vaela! himavarshamlo tadisi muddayina janta kapotalu guburukommala sandullo pakka pakkane okadaanikokati ottukuni sareeraalni nulivecchagaa maluchukuntunna apurupa drushyam. kalakani ilalone kalleduta kanpistuu kavvistunnatlundi.
 
 "emaindi roju tanaki? endukintagaa manasu spandistondi" anukunnaadatanu.
 
 appudu gurtochinda.... kaadu kaadu.... marachipothe kada gurtu raavataaniki.... ee bhaavaalannintikii kaaranam manasvini twaralo tana ardhabhaagam kabotundanna oke oka vishayaaniki tana manasu raagaranjitamai suswaraalni palikistondi.
 
 kitikeeloonchi bayataku chusadatanu. neelaakaasam atanivanke asuyaga chustunnatlundi. manasvinilanti andaalaraasini pondabotunna atanni chusi neelaakaasame kaadu... mullokaalloni purushulu saitam asuya chendakem chestaaru?
 
 tanane chustunna mahadev chuupulathoo chuupulu kalipi edho vastunnattu sasankudu mabbulamatuku odigipoyadu. taaralu velugutuu, aarutuu ataniki abhinandana sanketaalu pamputunnaayi.
 
 pilla temmara nait kween parimalaalni mosukochi adwans greatings andajestondi. gaaliki kadalaadina kobbaraku subhaabhivandanalandaseto. mahadev ki manasvini parichayamaina vainam gurtukochindi.
 
 'aaroju tanu jublehils vaipu baikumeeda velutunnaadu. janam evari hadavidilo vaallu moodo prapanchayuddham munchukochinatlu urukulu parugulatho jeevana samaramlo eedulaadutunnaaru. ee manushulakendukanta yaatana? eppuduu kompalantuku poinattu pravartistaaru?
 
 veellalo entamandi manchuterala baddakaanni vadilchi, udayinche suuryudni chusuntaru? uhoo..... evaruu chusundaru.... ponee sanjakenjaya varnamlo marunadu marinta utsaahaanni nimpuku raavataaniki padamara kondalloki jaluvare suuryaastamayaanni chusuntara? adhee anumaname.
 
 dabbu sampaadana dhyeyamgaa goddulla ovar time lu, said bijinessuluu, chestu aadamarichipoyi gurrupedutuu prabhaatavelala pakshula kilakilaraavaaluu, ushodayaaluu chudaru.
 
 phelaphelalade notlakattalu kallamundu oohinchukuntu saayam sandhya velallo mabbulaku haralai aahaaraanveshanha muginchukuni tama goollaku cherukune pakshulnee, suuryaastamayaannii chudaru.
 
 veellaki jeevitamlo taamem kolpotunnaro teliyadu. ponee teliya chebithe vinpinchukuntara? adhee ledu' anukuntu mellagaa baik meeda velutunte nallani taaruroddumeeda darsanamichindi andamgaa, pondiggaa vunna gulabi varnapu ladis purs!
 
 atanu baik aapi daanni andukuni jip teesi chushadu. konni vandaroopaayalu notlu, padulu, ayiduluu, kontha chillara. daamto pate konni visiting cards, bassu pas! tanu bus pas terachi chushadu. andulooni photo chusi tana hrudayam okkakshanam aagi tirigi kottukosagindi.
 
 vivaraala kosam chusadatanu. aame paeru manasvini any, umens hastla loo vuntundani telisindi. ventane baik start chesi adrasulo vunna hastla cherukunnadu.
 
 "coun chahiye?" gurka adigaadu. ataniko yabhai elluntaayi.
 
 "manasvini" badulichaadatanu. "thodii samay mee ass see aayegi. ap coun hai?" seerius gaa adigaadu.
 
 'tanakame purs, bus pas dorikayani chebithe avi teesukuni taanandajestaanantaaditana. andulo dabbu gol mall chese avakaasam vundi. adiigakunda inta andaala bharinanu chudakunda ee vedhava chetiki parsichi vellipothe ela? tanaamenu chudali.... tappakunda chudali' anukuni-
 
 "mai un kee kajin huem..." ani badulichaadu.